text: Sønderjylland set gennem krigsfotografs linse
  17 januar 2017 kl. 17.29
  Pressefotograf Jan Grarup har været på tur i Sønderjylland. Han har lavet en række nedslag, som han kalder det, og de blev i dag udstillet på Sønderborg Slot.
  Jan Grarup er prisbelønnet for sine fotos fra verdens brændpunkter. Han har dokumenteret menneskers lidelser og nød. Lidt af en kontrast til den udstilling, som han åbnede i dag på slottet i Sønderborg: En ”roadmovie” i stillbilleder gennem Sønderjylland.
  - Hvad er det for en størrelse, som man nogle gange hører om i medierne som "Dansk Folkeparti-land” eller grænseland? Langt de fleste kører jo bare igennem, når de skal l på ferie, siger han til TV SYD.
  Han har kørt landsdelen tyndt. Fra sort sol ved Vadehavet til flygtninge, der anholdes i Padborg, og videre til Sønderborg.
  - Hvis man holder øjne og ører åbne, så vil man opleve nogle ting, som er på din vej. Som man kan stoppe op og møde eller se eller smage eller røre eller føle. Det har været hele ideen: At lave en roadmovie.
  - De har billeder er i virkeligheden nogle nedslagspunkter, siger han.
  Udstillingen kører frem til marts.
  
  